Angelan kosto

Angelan kosto () on kirjailija Nora Robertsin teos vuodelta 1993, joka julkaistiin Anna Salon suomentamana ja  Gummeruksen kustantamana vuonna 1994. Kirja kertoo kahden naisen Deanna Reynoldsin ja Angela Perkinsin välisestä kamppailusta rakkaudessa ja vallassa.

Juoni

Deanna ja Angela olivat parhaita ystäviä aiemmin. CBC-TV:n nuori juontaja Deanna oli talk show-kuningatar Angelan innokkain ja paras oppilas. Platinanvaalean Angelan platinanvaalea täydellisyys kätki taakseen hirvittävän epävarmuuden. Hän otti Deannan siipiensä suojaan. Angela tekee Deannalle huikean tarjouksen lähteä kanssaan New Yorkiin luomaan menestyksekästä uraa tv-alalla. Deanna kieltäytyy järkisyistä, koska hänen perheensä on Chicagossa, eikä hän halua jättää myöskään ihanaa ja lempeää sulhasehdokastaan Marshallia. Angela katkeroituu Deannan kieltäytymisestä ja viettelee Marshallin. Deanna yllättää heidät, ja tajuaa koko jutun olleen Angelan kiero juoni. Löydettyään Marshallin rakkaan ystävänsä sylistä Deanna ryntää suoraa päätä komean Finn Rileyn syliin. Riley oli ulkomaankirjeenvaihtaja ja samalla Angelan entinen rakastettu. Finn ja Deanna rakastuvat palavasti toisiinsa, eikä edes Angela pääse heidän väliinsä. Angelan lähdettyä New Yorkiin luomaan omaa hienoa ja täydellistä uraansa Deanna aloittaa "Deannan tunti" -ohjelman, joka lyö kirkkaasti laudalta Angelan katsojaluvut. Koska Deanna on vienyt Angelalta sekä tämän maineen että rakkauden, ei Angelan kostonhimolla ole enää minkäänlaista rajaa.

Deanna on onnellinen Finnin kanssa, ja pian he jo suunnittelevat häitä. Deanna on miltei uransa alusta alkaen saanut palvovia rakkauskirjeitä samalta ihmiseltä. Aluksi herttaisen ihailevat kirjeet eivät hetkauttaneet Deannaa, mutta nyt häntä alkaa hiljalleen pelottaa. Kun tavalla tai toisella Deannaa satuttaneet ihmiset alkavat kuolla, Deannaa rupeaa tosissaan pelottamaan. Ensin kuolee Angelan kätyri Lew McNeil, sitten Angela ja lopuksi myös Marshall, joka oli uhkaillut Deannaa ja käynyt tähän käsiksi.

Loppua kohden paljastuu, että ihailevat kirjeet ja raa’at murhat liittyvät toisiinsa. Deannan uskollinen ihailija on tappanut heidät suojellakseen Deannaa. Ihailija kaappaa Deannan, ja tämä paljastuu Jeffiksi eli hänen ohjelmansa ohjaajaksi. Jeff on vangitsee Deannan kuolleen enonsa perintötalon äänieristettyyn huoneeseen, jonne hän tuo Deannalle kaiken, mitä nainen saattaa tarvita. Deanna yrittää aluksi puhua järkeä Jeffille, mutta mies vakuuttaa ajattelevansa vain naisen parasta.

Finn ei kuitenkaan ole mikään typerys, vaan viime tingassa hän löytää Deannan toimittajan vaistojensa avulla. Deannan tarina päättyy häkellyttävän onnellisesti.

Tärkeät henkilöt
 Deanna Reynolds - päähenkilö ja Finnin rakastettu. Tarkkaavainen, lojaali ja täsmällinen.
 Finn Riley - Deannan rakastettu. Palaa halusta huolehtia Deannasta, ja tekee sen keinoja kaihtamatta.
 Fran Myers - Deannan paras ystävä ja yhtiökumppani.
 Angela Perkins - talk show-kuningatar, jonka katkeruus Deannaa kohtaan muuttuu järkyttäväksi kostonhimoksi.
 Jeff Hyatt - Deannan ohjelman ohjaaja ja tämän salainen ihailija. Pakkomielteinen narsisti, joka lukitsee Deannan äänieristettyyn huoneeseen.
 Dan Gardner - Angelan aviomies hänen muutettuaan New Yorkiin.
 Cassie - Aluksi Angelan ja sittemmin Deannan sihteeri.
 Marshall Pike - Kirjan alussa Deannan kumppani ja sulhasehdokas, mutta tunteita oli ainoastaan Marshallin puolelta.

Luokka:Vuoden 1994 kirjat
Luokka:Yhdysvaltalaiset romaanit